b"\n_START_ARTICLE_\nRegi\xc3\xb3 eclesi\xc3\xa0stica Piemont\n_START_SECTION_\nHist\xc3\xb2ria\n_START_PARAGRAPH_\nLes primeres formes d'evangelitzaci\xc3\xb3 en les \xc3\xa0rees de la regi\xc3\xb3 eclesi\xc3\xa0stica moderna es deuen a sant Eusebi, primer bisbe de Vercelli, qui en el segle IV, en tornar de l'exili va comen\xc3\xa7ar a treballar per crear una esgl\xc3\xa9sia viva en aquesta zona fronterera. La seva obra va ser continuada pels seus deixebles, especialment per M\xc3\xa0xim, que va ser bisbe de Tor\xc3\xad el segle seg\xc3\xbcent, segle en el qual es van establir molts llocs sagrats i tamb\xc3\xa9 va comen\xc3\xa7ar l'evangelitzaci\xc3\xb3 de les terres aostanes (des del 450 est\xc3\xa0 present una pres\xc3\xa8ncia episcopal en aquestes terres). Als segles seg\xc3\xbcents el cristianisme era capa\xc3\xa7 de resistir a les terres de Piemont durant les invasions hongareses i sarra\xc3\xafnes.\n_START_SECTION_\nTribunal eclesi\xc3\xa0stic\n_START_PARAGRAPH_\nLes causes eclesi\xc3\xa0stiques s\xc3\xb3n jutjades en primera inst\xc3\xa0ncia pel Tribunal eclesi\xc3\xa0stic piamont\xc3\xa8s, i en segon grau pel llombard, mentre que el tribunal eclesi\xc3\xa0stic piamont\xc3\xa8s jutja en segon grau les causes que, en primera inst\xc3\xa0ncia, s\xc3\xb3n jutjades pel tribunal eclesi\xc3\xa0stic ligur."